
         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 10ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 104/2024
Στην Λευκάδα σήμερα  στις 20 του μηνός Μαρτίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 5690/15.3.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	         ------

	2
	Αρματάς Γεράσιμος
	2
	

	3
	Βεργίνης Σπυρίδων 
	3
	

	4
	Μαργέλη Μαρία (αναπλ.)
	4
	

	5
	Κωνσταντινίδη Σεβαστή
	5
	

	6
	Καλός Χαράλαμπος
	6
	

	7
	Δρακονταειδής Κωνσταντίνος
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία,  αναπληρωματικό μέλος της Δ.Ε., η οποία αναπληρώνει το τακτικό μέλος κ. Καραγιάννη Αθανάσιο, αποχώρησε πριν την συζήτηση του 2ου θέματος της Η.Δ.

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 1ο : Απόφαση Δ.Ε. περί πολυετούς προσλήψεων ανθρώπινου δυναμικού δημόσιας διοίκησης 2025 – 2028.
Εισηγητές: Δρ. Ξενοφών Ν. Βεργίνης, Δήμαρχος, Πρόεδρος Δ.Ε.






                  Νίκη Στραγαλινού, Πρ/μένη Δ/νσης Δ/κών Υπηρεσιών

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην κα Νίκη Στραγαλινού, Πρ/μένη Δ/νσης Δ/κών Υπηρεσιών του Δήμου, η οποία εισηγούμενη το θέμα, έθεσε υπόψη των μελών της Επιτροπής τα εξής:
«Στις διατάξεις του άρθρου 3 του ν. 4590/2019 (ΦΕΚ 17Α) «Ενδυνάμωση Ανώτατου Συμβουλίου Επιλογής Προσωπικού (Α.Σ.Ε.Π.), ενίσχυση και αναβάθμιση Δημόσιας Διοίκησης και άλλες διατάξεις» προβλέπεται ότι τα αρμόδια Υπουργεία αποστέλλουν στην αρμόδια Διεύθυνση του Υπουργείου Εσωτερικών επικαιροποιημένα τετραετή σχέδια προγραμματισμού ανθρώπινων πόρων, στα οποία περιλαμβάνονται για κάθε έτος της επόμενης τετραετίας :
α. Οι εκτιμήσεις των αποχωρήσεων τακτικού προσωπικού,

β. Το σύνολο των υφιστάμενων και των εκτιμώμενων κενών θέσεων προσωπικού,

γ. Οι στρατηγικές προτεραιότητες του φορέα για τη διαχείριση του ανθρώπινου δυναμικού του,

δ. Οι εκτιμώμενες ανάγκες σε προσωπικό ανά κατηγορία, κλάδο και ειδικότητα και οι τρόποι κάλυψης αυτών, μέσω μετατάξεων ή προσλήψεων, σύμφωνα με την ισχύουσα νομοθεσία.

ε. τα προαπαιτούμενα των στοιχείων α’, β’, γ’, δ’, για τους εποπτευόμενους φορείς και τις οικείες ανεξάρτητες αρχές.

Επίσης προβλέπεται ότι οι εποπτευόμενοι φορείς των Υπουργείων και οι Ανεξάρτητες Αρχές πρέπει να υποβάλουν τα τετραετή σχέδια της προηγούμενης παραγράφου στα οικεία Υπουργεία. Για τους Ο.Τ.Α. α’ και β’ βαθμού και τους εποπτευόμενους φορείς αυτών συντάσσεται χωριστό πολυετές σχέδιο, το οποίο υποβάλλεται στην αρμόδια υπηρεσία του Υπουργείου Εσωτερικών (ΥΠΕΣ), η οποία το υποβάλλει, όπως και τα υπόλοιπα Υπουργεία στη Διεύθυνση Προγραμματισμού και Ανάπτυξης Ανθρώπινου Δυναμικού του Υπουργείου Εσωτερικών.

Το Υπουργείο Εσωτερικών λαμβάνοντας υπόψη τον  πολυετή προγραμματισμό κάθε φορέα, συντάσσει συγκεντρωτικό τετραετές σχέδιο προγραμματισμού προσλήψεων, το οποίο υποβάλλεται στο Υπουργείο Οικονομικών και αξιολογείται ως προς τις δημοσιονομικές του επιπτώσεις, προκειμένου να ενσωματωθεί στο εκάστοτε Μεσοπρόθεσμο Πλαίσιο Δημοσιονομικής Στρατηγικής.

Τα σχέδια για τον Πολυετή Προγραμματισμό Προσλήψεων θα πρέπει υποβληθούν στην εφαρμογή που έχει ενταχθεί στο Μητρώο Ανθρώπινου Δυναμικού του Ελληνικού Δημοσίου (https://hr.apografi.gov.gr) και η χρήση της αφορά στις Κεντρικές Υπηρεσίες των Υπουργείων και των εποπτευομένων φορέων τους, τις Αποκεντρωμένες Διοικήσεις, τις Ανεξάρτητες Αρχές και τους Ο.Τ.Α. α` και β` βαθμού συμπεριλαμβανομένων των εποπτευομένων φορέων τους.

Η χρήση της εφαρμογής από τους φορείς θα διεκπεραιωθεί σε έναν κύκλο πολυετούς προγραμματισμού προσλήψεων που θα διαιρεθεί σε δύο στάδια:

· Στο πρώτο στάδιο – Υποβολή Σχεδίων, οι φορείς θα υποβάλουν τα σχέδια τους προς τα οικεία Υπουργεία. Κατά το στάδιο αυτό είναι αυτονόητο ότι θα υποβάλουν τα σχέδια τους και οι κεντρικές υπηρεσίες των Υπουργείων. (από 12-3-2024 έως 22-3- 2024)

· Στο δεύτερο στάδιο – Έλεγχος Σχεδίων, τα Υπουργεία συλλέγουν τα υποβληθέντα σχέδια και τα προωθούν στο ΥΠΕΣ. Κατά τη φάση αυτή θα μπορούν να επεξεργαστούν τα σχέδια, κάνοντας όποιες παρεμβάσεις κρίνονται απαραίτητες σε συνεργασία με τον φορέα υποβολής, λαμβάνοντας υπόψη τις ανάγκες του, τις δημοσιονομικές συνθήκες και τις κείμενες διατάξεις (εξαιρούνται τα σχέδια των Συνταγματικά κατοχυρωμένων Ανεξάρτητων Αρχών) (από 26-3- 2024 έως 29-3- 2024)

Στην πρώτη φάση, η πρωτογενής υποβολή των σχεδίων πολυετούς προγραμματισμού προσλήψεων θα γίνει από τους φορείς προς το εποπτεύον Υπουργείο τους, ως εξής:

δ) Οι Δήμοι και Περιφέρειες Υποβάλλουν σχέδια τόσο για τους ίδιους, όσο και για τα νομικά τους πρόσωπα, σύμφωνα με τις οδηγίες που αναφέρονται στην ενότητα Β της εγκύκλιου ΥΠ.ΕΣ. ΔΙΠΑΑΔ/Φ.2.9/83 /οικ.5298/12.03.2024 (ΑΔΑ: 91ΒΧ46ΜΤΛ6-0ΗΖ) στις Ειδικές Οδηγίες για τους Φορείς Τοπικής Αυτοδιοίκησης.

 Πριν την υποβολή των σχεδίων Πολυετούς Προγραμματισμού Ανθρώπινου Δυναμικού Δημόσιας Διοίκησης από το Δήμο / Περιφέρεια στην εφαρμογή, απαιτείται να έχει προηγηθεί, με ευθύνη του φορέα που αφορά το σχέδιο , η λήψη των κάτωθι, κατά περίπτωση, αποφάσεων:

- για θέσεις των Δήμων: απόφαση της Δημοτικής Επιτροπής (άρθρ. 9 του ν. 5056/2023) 

Οι ως άνω αποφάσεις θα πρέπει να συμπεριλαμβάνουν το σύνολο των στοιχείων που θα υποβληθούν μέσω της προαναφερθείσας εφαρμογής ( «Βασικά στοιχεία» και «αναλυτικά σχέδια»), χωρίς να απαιτείται η αποστολή αυτών ή οποιουδήποτε άλλου δικαιολογητικού, στο Υπουργείο Εσωτερικών.

Εννοείται ότι τα σχέδια κάθε έτους θα πρέπει να καθοριστούν επί τη βάσει ορθολογικής αξιολόγησης των αναγκών κάθε φορέα, με γνώμονα και τη δυνατότητα κάλυψης της προκαλούμενης δαπάνης από τις εκτιμώμενες πιστώσεις κάθε έτους αναφοράς, και σε κάθε περίπτωση θα πρέπει να συμφωνούν απολύτως με τον ισχύοντα Οργανισμό/ Κανονισμό. (ΥΠ.ΕΣ. ΔΙΠΑΑΔ/Φ.2.9/83 /οικ.5298/12.03.2024 (ΑΔΑ: 91ΒΧ46ΜΤΛ6-0ΗΖ))

Ο λόγος για τον οποίο απαιτείται η πρόσληψη προσωπικού είναι διότι στις  Υπηρεσίες του Δήμου μας, κατόπιν επανειλημμένων μετατάξεων και συνταξιοδοτήσεων, μειώθηκε το προσωπικό.. Επιπλέον έχει αυξηθεί ο όγκος εργασίας στις υπηρεσίες από την τεχνολογική αναβάθμιση και ηλεκτρονική διακυβέρνηση (πλήθος πλατφόρμων με συλλογή, επεξεργασία και διαχείριση δεδομένων), την πολυνομία και την πολυπλοκότητα κανονιστικών κειμένων, την εξειδίκευση της απασχόλησης και τον καταμερισμό εργασίας. Το προσωπικό θα προσληφθεί στις Υπηρεσίες του Δήμου μας προκειμένου να καλυφθούν οι αυξημένες ανάγκες που παρουσιάζονται. Εκτιμάται επίσης να αποχωρήσουν λόγω αυτοδίκαιης συνταξιοδότησης συνολικά δεκατρία (13) άτομα διαφόρων κλάδων και ειδικοτήτων στο προαναφερθέν διάστημα 2025-2028. 

Επιπλέον με τις διατάξεις του άρθρου 27 του ν. 5056/2023 (A' 163) από 01/01/2024 αυτοδίκαια καταργήθηκε το Ν.Π.Δ.Δ. με την επωνυμία «Πνευματικό Κέντρο Δήμου Λευκάδας» και αυτοδίκαια λύθηκε η «Δημοτική Κοινωφελής Επιχείρηση Πολιτιστικής Οικονομικής Τουριστικής & Κοινωνικής Ανάπτυξης (ΔΕΠΟΚΑΛ) Δήμου Λευκάδας» και μεταφέρθηκαν αρμοδιότητες στο Δήμο.

Αναλύοντας τα δεδομένα της αξιολόγησης της υφιστάμενης κατάστασης του εσωτερικού περιβάλλοντος του Δήμου Λευκάδας  διαπιστώνεται η έλλειψη προσωπικού σε αρκετές ειδικότητες και κλάδους. Ο αριθμός των αιτήσεων των υπαλλήλων για συνταξιοδότηση συνεχώς αυξάνεται τα τελευταία έτη, ενώ από την άλλη μεριά υπάρχει  περιορισμός του αριθμού των προσλήψεων τακτικού προσωπικού. Όλα τα παραπάνω σε συνδυασμό με τις συνεχώς αυξανόμενες αρμοδιότητες λόγω του θεσμικού πλαισίου και του πλήθους των Υπουργικών Αποφάσεων, Προεδρικών Διαταγμάτων και εγκυκλίων καθιστά όλο και περισσότερο ανεπαρκή τη στελέχωση του Δήμου. 

Το γεγονός ότι σε ένα ευρύτερο πλαίσιο ανάπτυξης στο Δήμο Λευκάδας, σκοπός είναι το ανθρώπινο δυναμικό να προσφέρει περισσότερα για την εξυπηρέτηση των αναγκών του δημότη. Για να πραγματοποιηθεί αυτό, ο Δήμος οφείλει να αποτυπώσει τον στρατηγικό του σχεδιασμό για την επιβίωση και ανάπτυξή του λαμβάνοντας υπόψη την υπάρχουσα κατάσταση, τους στόχους και τους πόρους που έχει στη διάθεσή του. Μέσα από τον Ο.Ε.Υ., ο οποίος αποτυπώνεται στο Ψηφιακό Οργανόγραμμα και στα Περιγράμματα Θέσεων Εργασίας, κάθε υπάλληλος γνωρίζει τα καθήκοντα και τις αρμοδιότητες που απορρέουν από τον κλάδο/ειδικότητά του.

Oι εκτιμώμενες Κενές θέσεις λόγω Αυτοδίκαιων Αποχωρήσεων Τακτικού Προσωπικού στο Δήμο Λευκάδας για τα έτη 2025– 2028 είναι:

	Κλάδος /Ειδικότητα            
	2025
	2026
	2027
	2028

	ΠΕ ΕΦΟΡΩΝ ΒΙΒΛΙΟΘΗΚΩΝ & ΕΦΟΡΩΝ ΠΙΝΑΚΟΘΗΚΩΝ
	-
	1
	-
	-

	ΠΕ ΝΗΠΙΑΓΩΓΩΝ
	-
	-
	1
	-

	ΤΕ ΔΙΟΙΚΗΤΙΚΟΥ -ΛΟΓΙΣΤΙΚΟΥ
	1
	-
	-
	-

	ΤΕ ΜΗΧΑΝΙΚΩΝ/ΠΟΛΙΤΙΚΩΝ ΜΗΧΑΝΙΚΩΝ
	-
	-
	-
	1

	ΤΕ ΤΕΧΝΟΛΟΓΩΝ ΓΕΩΠΟΝΙΑΣ/ΙΧΘΥΟΚΟΜΙΑΣ ΑΛΙΕΙΑΣ
	-
	-
	-
	1

	ΔΕ ΔΙΟΙΚΗΤΙΚΟΥ -ΛΟΓΙΣΤΙΚΟΥ
	-
	-
	1
	-

	ΔΕ ΤΕΧΝΙΚΟΥ
	2
	-
	-
	-

	ΔΕ ΣΧΟΛΙΚΩΝ ΦΥΛΑΚΩΝ
	-
	-
	-
	-

	ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΣΩΤΕΡΙΚΩΝ ΧΩΡΩΝ
	1
	-
	1
	2

	ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ 
	-
	1
	-
	-


Λαμβάνοντας υπόψη 

· την εισήγηση, 

· τις διατάξεις του Ν.4590/19 (ΦΕΚ 17Α) «Ενδυνάμωση Ανώτατου Συμβουλίου Επιλογής Προσωπικού (Α.Σ.Ε.Π.), ενίσχυση και αναβάθμιση Δημόσιας Διοίκησης και άλλες διατάξεις»

· την εγκύκλιο Υπ. Διοικητικής Ανασυγκρότησης ΔΙΠΠ/Φ.2.9/οικ.9816/28.02.2019, περί «στρατηγικού προγραμματισμού προσλήψεων» 
· την εγκύκλιο ΥΠ.ΕΣ. ΔΙΠΑΑΔ/Φ.2.9/83 /οικ.5298/12.03.2024 (ΑΔΑ: 91ΒΧ46ΜΤΛ6-0ΗΖ) περί «πολυετούς προγραμματισμού ανθρώπινου δυναμικού δημόσιας διοίκησης 2025 – 2028»

· τις κενές οργανικές θέσεις όπως αυτές προκύπτουν από τα στοιχεία του προσωπικού μητρώου των υπαλλήλων του Δήμου και αποτυπώνονται στον Ο.Ε.Υ του Δήμου αλλά και τις πραγματικές ανάγκες του Δήμου Λευκάδας και έχοντας ως προτεραιότητα την εξυπηρέτηση των δημοτών, την αναβάθμιση αλλά και την ποιότητα των προσφερομένων υπηρεσιών, την άμεση μετάβαση στην ψηφιακή εποχή, την υλοποίηση των στόχων, προτείνεται η λήψη απόφασης για τον Πολυετή Προγραμματισμό ανθρώπινου δυναμικού δημόσιας διοίκησης 2025-2028 του Δήμου μας, όπως αναλυτικότερα παρουσιάζεται στους παρακάτω πίνακες, σύμφωνα με τη σχετική εγκύκλιο του Υπουργείου Εσωτερικών

Παρακαλείται  η Δημοτική Επιτροπή όπως αποφασίσει:

-Να εγκρίνει τον Πολυετή προγραμματισμό ανθρώπινου δυναμικού 2025-2028 Δήμου Λευκάδας, σύμφωνα με τους παρακάτω πίνακες: 
	ΕΤΟΣ 2025

	Κατηγορία
	Κλάδος/

Ειδικότητα
	Σχέση Εργασίας
	Σύνολο Οργανικών θέσεων (κενές, δεσμευμένες, καλυμμένες)
	Τεκμηρίωση Αναγκαιότητας
	Εκτιμώμενες κενές θέσεις λόγω αυτοδίκαιων αποχωρήσεων τακτικού προσωπικού
	Σύνολο υφιστάμενων κενών θέσεων του κλάδου σύμφωνα με τον Ο.Ε.Υ., από το 2024 και τα προηγούμενα έτη
	Εκτιμώμενες ανάγκες για μετάταξη
	Εκτιμώμενες ανάγκες για πρόσληψη

	ΠΕ
	ΜΗΧΑΝΙΚΩΝ/ΜΗΧΑΝΟΛΟΓΩΝ ΜΗΧΑΝΙΚΩΝ
	ΜΟΝΙΜΟΣ
	19
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	1
	0
	1

	ΤΕ
	ΜΗΧΑΝΙΚΩΝ/ΗΛΕΚΤΡΟΛΟΓΩΝ ΜΗΧΑΝΙΚΩΝ
	ΜΟΝΙΜΟΣ
	6
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	1
	0
	1

	ΔΕ
	ΔΙΟΙΚΗΤΙΚΟΥ-ΛΟΓΙΣΤΙΚΟΥ
	ΜΟΝΙΜΟΣ
	30
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	14
	1
	1

	ΔΕ
	ΟΔΗΓΩΝ
	ΜΟΝΙΜΟΣ
	15
	ΑΠΟΧΩΡΗΣΕΙΣ ΛΟΓΩ ΣΥΝΤΑΞΙΟΔΟΤΗΣΗΣ
	0
	1
	0
	1


	2026

	Κατη

γορία
	Κλάδος/

Ειδικότητα
	Σχέση Εργασίας
	Σύνολο Οργανικών θέσεων (κενές, δεσμευμένες, καλυμμένες)
	Τεκμηρίωση Αναγκαιότητας
	Εκτιμώμενες κενές θέσεις λόγω αυτοδίκαιων αποχωρήσεων τακτικού προσωπικού
	Σύνολο υφιστάμενων κενών θέσεων του κλάδου σύμφωνα με τον Ο.Ε.Υ., από το 2024 και τα προηγούμενα έτη
	Εκτιμώμενες ανάγκες για μετάταξη
	Εκτιμώμενες ανάγκες για πρόσληψη

	ΤΕ
	ΔΙΟΙΚΗΤΙΚΟΥ-ΛΟΓΙΣΤΙΚΟΥ/

ΔΙΟΙΚΗΣΗΣ ΜΟΝΑΔΩΝ ΤΟΠΙΚΗΣ ΑΥΤΟΔΙΟΙΚΗΣΗΣ
	ΜΟΝΙΜΟΣ
	7
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	2
	1
	0

	ΔΕ
	ΠΛΗΡΟΦΟΡΙΚΗΣ
	ΜΟΝΙΜΟΣ
	10
	ΑΣΚΗΣΗ ΕΠΙΠΛΕΟΝ/ΝΕΩΝ ΑΡΜΟΔΙΟΤΗΤΩΝ
	0
	3
	1
	1

	ΥΕ
	ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ
	ΜΟΝΙΜΟΣ
	38
	ΑΠΟΧΩΡΗΣΕΙΣ ΛΟΓΩ ΣΥΝΤΑΞΙΟΔΟΤΗΣΗΣ
	1
	7
	1
	1

	ΥΕ
	ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ
	ΜΟΝΙΜΟΣ
	3
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	3
	1
	0


	2027

	Κατηγορία
	Κλάδος/

Ειδικότητα
	Σχέση Εργασίας
	Σύνολο Οργανικών θέσεων (κενές, δεσμευμένες, καλυμμένες)
	Τεκμηρίωση Αναγκαιότητας
	Εκτιμώμενες κενές θέσεις λόγω αυτοδίκαιων αποχωρήσεων τακτικού προσωπικού
	Σύνολο υφιστάμενων κενών θέσεων του κλάδου σύμφωνα με τον Ο.Ε.Υ., από το 2024 και τα προηγούμενα έτη
	Εκτιμώμενες ανάγκες για μετάταξη
	Εκτιμώμενες ανάγκες για πρόσληψη

	ΤΕ
	ΔΙΟΙΚΗΤΙΚΟΥ-ΛΟΓΙΣΤΙΚΟΥ/ ΔΙΟΙΚΗΣΗΣ ΜΟΝΑΔΩΝ ΤΟΠΙΚΗΣ ΑΥΤΟΔΙΟΙΚΗΣΗΣ
	ΜΟΝΙΜΟΣ
	7
	ΑΣΚΗΣΗ ΕΠΙΠΛΕΟΝ/ΝΕΩΝ ΑΡΜΟΔΙΟΤΗΤΩΝ
	0
	2
	0
	1

	ΔΕ
	ΔΙΟΙΚΗΤΙΚΟΥ-ΛΟΓΙΣΤΙΚΟΥ
	ΜΟΝΙΜΟΣ
	30
	ΑΠΟΧΩΡΗΣΕΙΣ ΛΟΓΩ ΣΥΝΤΑΞΙΟΔΟΤΗΣΗΣ
	0
	14
	1
	1

	ΔΕ
	ΤΕΧΝΙΚΟΥ/
ΥΔΡΑΥΛΙΚΩΝ
	ΜΟΝΙΜΟΣ
	15
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	2
	1
	1

	ΥΕ
	ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ
	ΜΟΝΙΜΟΣ
	3
	ΣΥΣΣΩΡΕΥΜΕΝΕΣ ΥΠΗΡΕΣΙΑΚΕΣ ΕΚΚΡΕΜΟΤΗΤΕΣ
	0
	3
	1
	0


	2028

	Κατηγορία
	Κλάδος/

Ειδικότητα
	Σχέση Εργασίας
	Σύνολο Οργανικών θέσεων (κενές, δεσμευμένες, καλυμμένες)
	Τεκμηρίωση Αναγκαιότητας
	Εκτιμώμενες κενές θέσεις λόγω αυτοδίκαιων αποχωρήσεων τακτικού προσωπικού
	Σύνολο υφιστάμενων κενών θέσεων του κλάδου σύμφωνα με τον Ο.Ε.Υ., από το 2024 και τα προηγούμενα έτη
	Εκτιμώμενες ανάγκες για μετάταξη
	Εκτιμώμενες ανάγκες για πρόσληψη

	ΔΕ
	ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΟΥ
	ΜΟΝΙΜΟΣ
	6
	ΕΜΒΛΗΜΑΤΙΚΑ ΕΡΓΑ ΚΑΙ ΔΡΑΣΕΙΣ ΤΗΣ ΠΕΡΙΟΔΟΥ
	0
	1
	0
	1

	ΔΕ
	ΠΛΗΡΟΦΟΡΙΚΗΣ
	ΜΟΝΙΜΟΣ
	10
	ΑΣΚΗΣΗ ΕΠΙΠΛΕΟΝ/ΝΕΩΝ ΑΡΜΟΔΙΟΤΗΤΩΝ
	0
	3
	1
	0

	ΥΕ
	ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ
	ΜΟΝΙΜΟΣ
	38
	ΑΠΟΧΩΡΗΣΕΙΣ ΛΟΓΩ ΣΥΝΤΑΞΙΟΔΟΤΗΣΗΣ
	1
	7
	0
	1

	ΥΕ
	ΠΡΟΣΩΠΙΚΟΥ ΚΑΘΑΡΙΟΤΗΤΑΣ ΕΣΩΤΕΡΙΚΩΝ ΧΩΡΩΝ
	ΜΟΝΙΜΟΣ
	7
	ΑΠΟΧΩΡΗΣΕΙΣ ΛΟΓΩ ΣΥΝΤΑΞΙΟΔΟΤΗΣΗΣ
	1
	3
	1
	1


Ακολούθησε συζήτηση και τοποθετήσεις των μελών της Δ.Ε.
Στη συνέχεια ακολούθησε ψηφοφορία.

Υπέρ της εισήγησης ψήφισαν πέντε (5) μέλη της Επιτροπής, οι κ.κ. Βεργίνης Ξενοφών, Αρματάς Γεράσιμος, Βεργίνης Σπυρίδων, Μαργέλη Μαρία και Κωνσταντινίδη Σεβαστή.

Παρών ψήφισαν δύο (2) μέλη, οι κ.κ. Καλός Χαράλαμπος και Δρακονταειδής Κων/νος.
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Εγκρίνει τον Πολυετή προγραμματισμό ανθρώπινου δυναμικού 2025-2028 Δήμου Λευκάδας, σύμφωνα με τους ανωτέρω πίνακες. 

Η απόφαση αυτή πήρε αύξοντα αριθμό: 104/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

